**TISZAÚJVÁROS VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2024. (XI.29.), 23/2020. (XI. 30.), 5/2018. (II.23.), 37/2015. (XII.23.) önkormányzati rendelettel módosított**

**28/2015. (IX.25.) önkormányzati rendelete**

**az építményadóról**

Tiszaújváros Város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában és a helyi adókról szóló 1990. évi C. törvény 1. § (1) bekezdésében valamint a 43. § (3) bekezdésében kapott felhatalmazás alapján, az Alaptörvény 32. cikk (1) bekezdés a) és h) pontjaiban meghatározott feladatkörében eljárva a következőket rendeli el:

1. **Adókötelezettség**

**1. §[[1]](#footnote-1)**

Adóköteles

a) a helyi adókról szóló törvény (a továbbiakban: Htv.) 11. § (1) bekezdése szerinti építmény,

b) [[2]](#footnote-2)

**2. Az adó alapja és mértéke**

**2. §[[3]](#footnote-3)**

Az adó alapja

a) az 1. § a) pontja esetében az építmény m2-ben számított hasznos alapterülete,

b) [[4]](#footnote-4)

1. **§**

~~(1)[[5]](#footnote-5) Az adó évi mértéke építmény esetében - a (2) és (3) bekezdés kivételével - 900,- Ft/m~~~~2~~~~.~~

~~(2) A szociális és a nevelési-oktatási intézmény céljára szolgáló építmény után, az egészségügyi intézmény céljára szolgáló építmény - ide nem értve az önálló orvosi tevékenységről szóló törvény szerinti háziorvos által nyújtott egészségügyi ellátás céljára szolgáló helyiséget – után, a gyermekjóléti és gyermekvédelmi szolgáltató tevékenység céljára szolgáló építmény után és a sportlétesítmény után az adó évi mértéke 200 Ft/m~~~~2~~~~.~~

~~(3)[[6]](#footnote-6) Az adó évi mértéke a 2015. január 1-je után kelt jogerős használatbavételi engedéllyel rendelkező új építésű építmény esetén az adókötelezettség első három évében 200.-Ft/m~~~~2~~~~.~~

~~(4)[[7]](#footnote-7)~~

1. **§[[8]](#footnote-8)**

**(1) Az adó évi mértéke – a (2) - (4) bekezdés kivételével – 1350 Ft/m2.**

**(2) Magánszemély és egyéni vállalkozó adóalany esetében az adó évi mértéke – a (3) - (4) bekezdés kivételével – 500 Ft/m2.**

**(3) A szociális és a nevelési-oktatási intézmény céljára szolgáló építmény után, az egészségügyi intézmény céljára szolgáló építmény - ide nem értve az önálló orvosi tevékenységről szóló törvény szerinti háziorvos által nyújtott egészségügyi ellátás céljára szolgáló helyiséget – után, a gyermekjóléti és gyermekvédelmi szolgáltató tevékenység céljára szolgáló építmény után és a sportlétesítmény után az adó évi mértéke 300 Ft/m2.**

**(4) Az adó évi mértéke a véglegessé vált használatbavételi engedéllyel rendelkező vagy tudomásulvételi eljárással használatba vett új építésű építmény esetén az adókötelezettség első három évében 200 Ft/m2.**

**(5) Az engedély nélkül épült vagy anélkül használatba vett építmény vonatkozásában a (4) bekezdés nem alkalmazható, a használatbavétel utólagos hatósági engedélyezése esetén sem.**

1. ***§[[9]](#footnote-9)***

***(1) Az adó évi mértéke – a (2) - (4) bekezdés kivételével – 1500 Ft/m2.***

***(2) Magánszemély és egyéni vállalkozó adóalany esetében az adó évi mértéke – a (3) - (4) bekezdés kivételével – 500 Ft/m2.***

***(3) A szociális és a nevelési-oktatási intézmény céljára szolgáló építmény után, az egészségügyi intézmény céljára szolgáló építmény - ide nem értve az önálló orvosi tevékenységről szóló törvény szerinti háziorvos által nyújtott egészségügyi ellátás céljára szolgáló helyiséget – után, a gyermekjóléti és gyermekvédelmi szolgáltató tevékenység céljára szolgáló építmény után és a sportlétesítmény után az adó évi mértéke 400 Ft/m2.***

***(4) Az adó évi mértéke a véglegessé vált használatbavételi engedéllyel rendelkező vagy tudomásulvételi eljárással használatba vett új építésű építmény esetén az adókötelezettség első három évében 400 Ft/m2.***

***(5) Az engedély nélkül épült vagy anélkül használatba vett építmény vonatkozásában a (4) bekezdés nem alkalmazható, a használatbavétel utólagos hatósági engedélyezése esetén sem.***

1. **Adómentesség, adókedvezmény**
2. **§**

(1) A Htv-ben felsorolt építményadó mentességen kívül mentes az adó alól a magánszemély tulajdonában álló

a) lakás, lakáshoz tartozó kiegészítő helyiség, melléképület, melléképületrész,

b) üdülő,

c) gépjárműtároló,

amennyiben azt a tulajdoni lapon feltüntetett rendeltetésének megfelelően használják.

(2) A Htv. rendelkezései szerint vállalkozónak minősülő adóalany esetében az (1) bekezdésben meghatározott mentesség nem alkalmazható.

(3) Mentes az adó alól a társasházak, lakásszövetkezetek, garázsfenntartó szövetkezetek és a társasüdülők nem üzleti célt szolgáló közös használatú helyisége és közös használatú területe.

~~(4)[[10]](#footnote-10) A vállalkozónak nem minősülő magánszemély adóalany az adó éves összegéből 50%-os adókedvezményre jogosult azon építmények után, melynek az ingatlan-nyilvántartás szerinti tulajdonosa magánszemély.~~

**4. Adókötelezettség bevallása**

**5. §[[11]](#footnote-11)**

(1) Az adóalanyt az adókötelezettség keletkezéséről, az adó megállapításához szükséges adatokról, az adókötelezettséget érintő változásokról – ideértve az adókötelezettség megszűnését – adatbejelentési kötelezettség terheli.

(2) A vállalkozónak nem minősülő adóalany mentesül az adatbejelentési kötelezettség alól, feltéve, hogy az adóalanyt adófizetési kötelezettség nem terheli.

**5. Értelmező rendelkezések**

**6. §**

A rendelet alkalmazásában:

1. Egészségügyi intézmény: minden olyan szervezet, vállalkozás, amely járó- vagy fekvőbeteg-ellátást, megelőző-, szűrő- vagy diagnosztikai vizsgálatot, gyógyító célú vagy más egészségügyi beavatkozást, utókezelést, rehabilitációt vagy mentőszolgálatot végez, továbbá a gyógyszertár.

2. Gyermekjóléti és gyermekvédelmi szolgáltató tevékenység: a gyermekek védelméről és a gyámügyi igazgatásról szóló törvényben meghatározott tevékenység.

3. Közös használatú helyiség: a lakások és helyiségek bérletére, valamint az elidegenítésükre vonatkozó egyes szabályokról szóló törvény szerinti közös használatra szolgáló helyiségek.

4. Közös használatú terület: a lakások és helyiségek bérletére, valamint az elidegenítésükre vonatkozó egyes szabályokról szóló törvény szerinti közös használatra szolgáló területek.

5. Nevelési-oktatási intézmény:a köznevelésről, a felsőoktatásról vagy a szakképzésről szóló törvényben meghatározott intézmény.

6. Rendeltetés: az a használati cél, amelyre az építmény, az önálló rendeltetési egység vagy a helyiség létesül.

7. Sportlétesítmény: olyan építmény, amely a használatbavételi engedély szerint sporttevékenység végzése és annak kiszolgálása céljára szolgál.

8.[[12]](#footnote-12) Új építésű építmény: az alapozástól kezdődően újonnan felépített, bővítéssel létrehozott, meglevő épület teljes lebontását követően újjáépített épület, épületrész.

**6. Záró rendelkezések**

**7. §**

(1) A rendelet 2015. november 1-jén lép hatályba.

(2) E rendelet hatályba lépésével egyidejűleg hatályát veszti Tiszaújváros Önkormányzata Képviselő-testületének az építményadóról szóló 45/2000. (XII.14.) rendelete.

**8. §[[13]](#footnote-13)**

**A 2025. december 31-ig véglegessé vált használatbavételi engedéllyel rendelkező vagy tudomásulvételi eljárással használatba vett új építésű épületek vonatkozásában a 3. § (4) bekezdésben meghatározott, 2025. január 1-jén hatályos 200 Ft/m2 összegű adómérték legkésőbb 2028. december 31-éig alkalmazható.**

Dr. Juhos Szabolcs s.k. Dr. Fülöp György s.k.

jegyző polgármester

1. Módosította: 5/2018. (II.23.) rendelet 1. §-a. Hatályos: 2018. 03.01-től. [↑](#footnote-ref-1)
2. Hatályon kívül helyezte: 23/2020. (XI.30.) rendelet 1. §-a. Hatálytalan: 2021. 01.01-től. [↑](#footnote-ref-2)
3. Módosította: 5/2018. (II.23.) rendelet 2. §-a. Hatályos: 2018. 03.01-től. [↑](#footnote-ref-3)
4. Hatályon kívül helyezte: 23/2020. (XI.30.) rendelet 1. §-a. Hatálytalan: 2021. 01.01-től. [↑](#footnote-ref-4)
5. Módosította: 5/2018. (II.23.) rendelet 3. §-a. Hatályos: 2018. 03.01-től. [↑](#footnote-ref-5)
6. Kiegészítette: 37/2015. (XII.23.) rendelet 1. §. Hatályos: 2016. 01.01-től. [↑](#footnote-ref-6)
7. Hatályon kívül helyezte: 23/2020. (XI.30.) rendelet 1. §-a. Hatálytalan: 2021. 01.01-től. [↑](#footnote-ref-7)
8. Hatályba lép: 2025. január 1-jén. [↑](#footnote-ref-8)
9. Hatályba lép: 2026. január 1-jén. [↑](#footnote-ref-9)
10. Módosította: 5/2018. (II.23.) rendelet 4. §-a. Hatályos: 2019. 01.01-től. [↑](#footnote-ref-10)
11. Módosította: 5/2018. (II.23.) rendelet 5. §-a. Hatályos: 2018. 03.01-től. [↑](#footnote-ref-11)
12. Kiegészítette: 37/2015. (XII.23.) rendelet 2. §. Hatályos: 2016. 01.01-től. [↑](#footnote-ref-12)
13. Hatályba lép: 2025. január 1-jén. [↑](#footnote-ref-13)